2021. gada 24. augustā Noteikumi Nr. 584

Rīgā (prot. Nr. 57 34. §)

**Grozījumi Ministru kabineta 2021. gada 7. janvāra noteikumos Nr. 4 "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" īstenošanas noteikumi"**

Izdoti saskaņā ar Eiropas Ekonomikas zonas

finanšu instrumenta un Norvēģijas finanšu instrumenta

2014.–2021. gada perioda vadības likuma

15. panta 12. punktu

Izdarīt Ministru kabineta 2021. gada 7. janvāra noteikumos Nr. 4 "Norvēģijas finanšu instrumenta 2014.–2021. gada perioda programmas "Uzņēmējdarbības attīstība, inovācijas un mazie un vidējie uzņēmumi" īstenošanas noteikumi" (Latvijas Vēstnesis, 2021, 8. nr.) šādus grozījumus:

1. Izteikt 15.5. apakšpunktu šādā redakcijā:

"15.5. datus par atbalsta piešķiršanu programmas apsaimniekotājs, līdzfinansējuma saņēmējs un gala labuma guvējs uzglabā saskaņā ar Komisijas regulas Nr.  [1407/2013](http://eur-lex.europa.eu/eli/reg/2013/1407/oj/?locale=LV) 6. panta 4. punktu. Programmas apsaimniekotājs datus uzglabā 10 gadus no pēdējā atbalsta piešķiršanas dienas, līdzfinansējuma saņēmējs un gala labuma guvējs datus uzglabā 10 gadus no atbalsta piešķiršanas dienas."

2. Izteikt 22.1. apakšpunktu šādā redakcijā:

"22.1. projekta iesniedzējs sniedz apliecinājumu, ka neatbilst grūtībās nonākuša komersanta statusam saskaņā ar Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 2. panta 18. punkta definīciju;".

3. Izteikt 27.4. apakšpunktu šādā redakcijā:

"27.4. datus par atbalsta piešķiršanu programmas apsaimniekotājs un līdzfinansējuma saņēmējs uzglabā saskaņā ar Komisijas regulas Nr.  [651/2014](http://eur-lex.europa.eu/eli/reg/2014/651/oj/?locale=LV) 12. panta 1. punktu. Programmas apsaimniekotājs datus uzglabā 10 gadus no pēdējā atbalsta piešķiršanas dienas, līdzfinansējuma saņēmējs un gala labuma guvējs datus uzglabā 10 gadus no atbalsta piešķiršanas dienas."

4. Papildināt 36.1. apakšpunktu aiz vārdiem "atlīdzības izmaksas" ar tekstu "(tai skaitā darba ņēmēja labā veicamie obligātie maksājumi – darba devēja valsts sociālās apdrošināšanas obligātās iemaksas)".

5. Papildināt noteikumus ar 73.1 punktu šādā redakcijā:

"73.1Šo noteikumu 71. punktā norādītajiem iepriekš noteiktā projekta partneriem ir attiecināmas izmaksas, kuras saistībā ar šo noteikumu 72.3. un 72.4. apakšpunktā norādīto atbalstāmo darbību īstenošanu radušās kā netiešās attiecināmās izmaksas. To vienotā likme ir 15 % no iepriekš noteiktā projekta partneru tiešajām attiecināmajām personāla izmaksām."

6. Izteikt 74.2. apakšpunktu šādā redakcijā:

"74.2. netiešās attiecināmās izmaksas, kuras radušās tiešā saistībā ar attiecināmajām iepriekš noteiktā projekta vadības un īstenošanas personāla tiešajām atalgojuma izmaksām un ir attiecināmas uz iepriekš noteikto projektu. Iepriekš noteiktā projekta netiešo attiecināmo izmaksu vienotā likme ir 15 % no šo noteikumu 74.1.1. apakšpunktā minētajām izmaksām;".

7. Aizstāt 81.1. apakšpunktā skaitli "150" ar skaitli "1000".

Ministru prezidents A. K. Kariņš

Ekonomikas ministrs J. Vitenbergs